Palatium Catharinianum

Palatium Catharinianum (Russice Екатерининский дворец) est palatium imperatorum Russiae in Villa Augusti situm. Palatiorum Villae Augusti maximum et splendidissimum est. Aedificium hodiernum a Bartholomaeo Rastrelli more baroci constructum est annis a 1752 ad 1756.

Historia

Hic locus a Petro Magno Catharinae I donatum est et palatium, anno 1717 primo aedificatum, nomen eius cepit. Elisabethae iussu bis renovatum est: primo a Michaele Zemtsov et Andrea Kvasov anno 1742 et iterum a Bartholomaeo Rastrelli, cum plane novum aedificium ingens constructum est. 

Catharina II regnante palatium et omnis Villa Augusti maxime floruitSed Catharinianum vel Catharinae in nomine palatii Catharinae I nec Catharinae II significat., sed illa, artem baroci minime amans, novas constructiones addidit, gustu neoclassico temperatas, quarum Porticus Cameronis, a Carolo Cameron aedificata, nominanda est.

Ecclesia Resurrectionis pars palatii est. 

Annis Belli orbis terrarum secundi palatium incensum est; Cella electricaЯнтарная комната., tota e sucino facta, perdita est.

Horti Cathariniani magni aedificium caput est.

Notae

Bibliographia

Петров А. Н., Пушкин. Дворцы и парки, Leninopoli 1969.
 Мосякин А. Г. Жемчужное ожерелье Санкт-Петербурга. Дворцы, восставшие из пепла, Petropoli 2014. 

Nexus externi
 Situs officialis

Categoria:Loci hereditatis mundialis in Russia
Categoria:Aedificia Petropolis
Categoria:Architectura
Categoria:Domus principales
Categoria:Villa Augusti